Minen mv̊t (Mit originalen Lettern)
Minen mv̊t·
hat dú mīne· ſere entzv̄t·
als ein glůt·
ich enbꝛinne· zaller ſtv̄t·
Vngewinne·
ſint mir inne· woꝛden kv̄t·
kv́niginne·
mine ſinne· tů geſunt·
hoh̾ froͤiden fvnt·
ſende ī mines h̾zen grunt·
ich bin in dē tot v̾wunt·
dc tet mir din roter mvnt·

Frowe min·
dv v̾kere· mine leit·
la mir ſin·
froͤiden lere· vil bereit·
pꝛis vn̄ ere·
dir vil here· ſi geſeit·
iem̾ mere·
din lop ſere werde bꝛeit·
ſit din name treit·
hoh̾ wibe w̾dekeit·
ane wandels gvnterfeit·
zieret dich der tvgende kleit·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse